Μόνο τα πρωτότυπα κείμενα της ΟΕΕ/ΗΕ έχουν νομική ισχύ δυνάμει του διεθνούς δημόσιου δικαίου. Η κατάσταση και η ημερομηνία έναρξης ισχύος του παρόντος κανονισμού πρέπει να ελεγχθούν στην τελευταία έκδοση του εγγράφου που αφορά την κατάσταση προσχώρησης στους κανονισμούς της ΟΕΕ των Ηνωμένων Εθνών, δηλαδή του εγγράφου TRANS/WP.29/343, που είναι διαθέσιμο στον ακόλουθο δικτυακό τόπο:

http://www.unece.org/trans/main/wp29/wp29wgs/wp29gen/wp29fdocstts.html

Κανονισμός αριθ. 99 της Οικονομικής Επιτροπής των Ηνωμένων Εθνών για την Ευρώπη (ΟΕΕ/ΗΕ) — Ενιαίες διατάξεις σχετικά με την έγκριση φωτεινών πηγών εκκένωσης αερίου για χρήση σε εγκεκριμένες μονάδες λαμπτήρων εκκένωσης αερίου μηχανοκίνητων οχημάτων

Ενσωματώνει όλο το έγκυρο κείμενο έως το:

Συμπλήρωμα 5 στην αρχική έκδοση του κανονισμού — Ημερομηνία έναρξης ισχύος: 19 Αυγούστου 2010

ΠΕΡΙΕΧΟΜΕΝΑ

ΚΑΝΟΝΙΣΜΟΣ

ΠΑΡΑΡΤΗΜΑΤΑ

1. ΠΕΔΙΟ ΕΦΑΡΜΟΓΗΣ

Ο παρών κανονισμός ισχύει για τις φωτεινές πηγές εκκένωσης αερίου που παρατίθενται στο παράρτημα 1 και προορίζονται για χρήση σε εγκεκριμένες μονάδες λαμπτήρων εκκένωσης αερίου μηχανοκίνητων οχημάτων.

2. ΔΙΟΙΚΗΤΙΚΕΣ ΔΙΑΤΑΞΕΙΣ

2.1. Ορισμοί

2.1.1. Ο όρος «κατηγορία» χρησιμοποιείται στον παρόντα κανονισμό για την περιγραφή διαφορετικών βασικών σχεδιάσεων τυποποιημένων φωτεινών πηγών εκκένωσης αερίου. Κάθε κατηγορία έχει συγκεκριμένο προσδιοριστικό, όπως για παράδειγμα: «D2S».

2.1.2. Οι φωτεινές πηγές εκκένωσης αερίου διαφορετικών «τύπων» (1) είναι φωτεινές πηγές εκκένωσης αερίου εντός της ίδιας κατηγορίας οι οποίες διαφέρουν σε βασικά χαρακτηριστικά, όπως:

2.2. Αίτηση έγκρισης

2.2.1. Η αίτηση έγκρισης υποβάλλεται από τον κάτοχο της εμπορικής ονομασίας ή του εμπορικού σήματος, ή από τον δεόντως εξουσιοδοτημένο αντιπρόσωπό του.

2.2.2. Κάθε αίτηση έγκρισης θα συνοδεύεται (βλέπε επίσης παράγραφο 2.4.2) από:

2.2.3. Στην περίπτωση μιας φωτεινής πηγής εκκένωσης αερίου που διαφέρει μόνο κατά την εμπορική ονομασία ή το εμπορικό σήμα από ένα τύπο ο οποίος έχει ήδη εγκριθεί, θα επαρκεί η υποβολή:

2.2.4. Η αρμόδια αρχή θα επιβεβαιώνει την ύπαρξη ικανοποιητικών μέτρων που εξασφαλίζουν τον αποτελεσματικό έλεγχο της συμμόρφωσης της παραγωγής πριν να χορηγηθεί η έγκριση τύπου.

2.3. Αναγραφόμενα στοιχεία

2.3.1. Στις φωτεινές πηγές εκκένωσης αερίου οι οποίες υποβάλλονται προς έγκριση θα υπάρχουν στον κάλυκα ή στη λυχνία:

2.3.2. Ο χώρος ο οποίος αναφέρεται στην παράγραφο 2.3.1.4 θα υποδεικνύεται στα σχέδια που συνοδεύουν την αίτηση έγκρισης.

2.3.3. Στον κάλυκα μπορούν να αναγράφονται και άλλες ενδείξεις, πέραν όσων καλύπτονται στις παραγράφους 2.3.1 και 2.4.4.

2.3.4. Το στραγγαλιστικό πηνίο το οποίο χρησιμοποιείται για την έγκριση τύπου της φωτεινής πηγής θα πρέπει να φέρει σήμανση με το αναγνωριστικό τύπου και εμπορικού σήματος και με την ονομαστική τάση και ισχύ, όπως υποδεικνύεται στο σχετικό δελτίο δεδομένων λαμπτήρα.

2.4. Έγκριση

2.4.1. Εάν όλα τα δείγματα ενός τύπου φωτεινής πηγής εκκένωσης αερίου που υποβάλλονται σύμφωνα με τις παραγράφους 2.2.2.3 ή 2.2.3.2 συμμορφώνονται με τις απαιτήσεις του παρόντος κανονισμού όταν δοκιμάζονται με το στραγγαλιστικό πηνίο σύμφωνα με την παράγραφο 2.2.2.4, θα χορηγείται έγκριση.

2.4.2. Για κάθε εγκεκριμένο τύπο αποδίδεται ένας κωδικός έγκρισης. Ο πρώτος χαρακτήρας υποδεικνύει τη σειρά των τροποποιήσεων στις οποίες ενσωματώνονται οι πιο πρόσφατες σημαντικές τεχνικές τροποποιήσεις που έγιναν στον κανονισμό κατά το χρόνο έκδοσης της έγκρισης.

Τον πρώτο χαρακτήρα ακολουθεί ένας κωδικός αναγνώρισης ο οποίος δεν αποτελείται από περισσότερους από δύο χαρακτήρες. Μόνο τα αραβικά αριθμητικά ψηφία και τα κεφαλαία γράμματα που παρατίθενται στην υποσημείωση (2) επιτρέπεται να χρησιμοποιηθούν.

Το ίδιο συμβαλλόμενο μέρος δεν επιτρέπεται να εκχωρήσει τον ίδιο κωδικό σε άλλο τύπο φωτεινής πηγής εκκένωσης αερίου. Εάν ο αιτών το επιθυμεί, ο ίδιος κωδικός έγκρισης μπορεί να εκχωρηθεί και στη φωτεινή πηγή εκκένωσης αερίου που εκπέμπει λευκό φως και στη φωτεινή πηγή εκκένωσης αερίου που εκπέμπει επιλεκτικό κίτρινο φως (βλέπε παράγραφο 2.1.2.).

2.4.3. Η κοινοποίηση έγκρισης ή επέκτασης ή απόρριψη ή ανάκλησης έγκρισης ή οριστικής παύσης παραγωγής ενός τύπου φωτεινής πηγής εκκένωσης αερίου σύμφωνα με τον παρόντα κανονισμό θα παρέχεται στα Συμβαλλόμενα Μέρη της Σύμβασης τα οποία εφαρμόζουν τον παρόντα κανονισμό μέσω ενός εντύπου το οποίο είναι σύμφωνο με το υπόδειγμα του παραρτήματος 2 του παρόντος κανονισμού και μέσω ενός σχεδίου, το οποίο παρέχεται από τον αιτούντα για έγκριση σε μορφή που δεν υπερβαίνει σε διαστάσεις ένα φύλλο A4 (210 × 297 mm) και σε κλίμακα τουλάχιστον 2:1.

2.4.4. Για κάθε φωτεινή πηγή εκκένωσης αερίου η οποία συμμορφώνεται με ένα τύπο που έχει εγκριθεί βάσει του παρόντος κανονισμού, θα αποτυπώνεται στον χώρο που αναφέρεται στην παράγραφο 2.3.1.4., επιπλέον των αναγραφόμενων στοιχείων που απαιτούνται βάσει της παραγράφου 2.3.1., ένα διεθνές σήμα έγκρισης το οποίο αποτελείται από:

2.4.5. Εάν ο αιτών έχει λάβει τον ίδιο κωδικό έγκρισης για διαφορετικές εμπορικές ονομασίες ή μάρκες, ένα ή δύο από αυτά επαρκούν για τη συμμόρφωση με τις απαιτήσεις της παραγράφου 2.3.1.1.

2.4.6. Τα σήματα και τα αναγραφόμενα στοιχεία που προσδιορίζονται στις παραγράφους 2.3.1. και 2.4.3. πρέπει να είναι ευανάγνωστα και ανεξίτηλα.

2.4.7. Στο παράρτημα 3 του παρόντος κανονισμού παρέχεται ένα παράδειγμα της διάταξης του σήματος έγκρισης.

3. ΤΕΧΝΙΚΕΣ ΑΠΑΙΤΗΣΕΙΣ

3.1. Ορισμοί

3.1.1. «Φωτεινή πηγή εκκένωσης αερίου»: φωτεινή πηγή η οποία παράγει φως μέσω ενός σταθερού τόξου ηλεκτρικής εκκένωσης.

3.1.2. «Στραγγαλιστικό πηνίο»: Ειδικό σύστημα ηλεκτρικής τροφοδοσίας για τη φωτεινή πηγή εκκένωσης αερίου.

3.1.3. «Ονομαστική τάση»: Η τάση εισόδου η οποία αναγράφεται στο στραγγαλιστικό πηνίο.

3.1.4. «Ονομαστική ισχύς»: Η ηλεκτρική ισχύς η οποία αναγράφεται στη φωτεινή πηγή εκκένωσης αερίου και στο στραγγαλιστικό πηνίο.

3.1.5. «Τάση δοκιμής»: Η τάση στους ακροδέκτες εισόδου του στραγγαλιστικού πηνίου για την οποία προορίζονται και πρόκειται να δοκιμαστούν τα ηλεκτρικά και φωτομετρικά χαρακτηριστικά της φωτεινής πηγής εκκένωσης αερίου.

3.1.6. «Αντικειμενική τιμή»: Η τιμή σχεδίασης ενός ηλεκτρικού ή φωτομετρικού χαρακτηριστικού. Αυτή πρέπει να επιτυγχάνεται, εντός των καθορισμένων ανοχών, όταν η φωτεινή πηγή εκκένωσης αερίου ηλεκτροδοτείται από το στραγγαλιστικό πηνίο το οποίο λειτουργεί με την τάση δοκιμής.

3.1.7. «Πρότυπη (etalon) φωτεινή πηγή εκκένωσης αερίου»: Ειδική φωτεινή πηγή εκκένωσης αερίου η οποία χρησιμοποιείται για τη δοκιμή των φανών πορείας. Έχει μειωμένες τιμές ως προς τις διαστάσεις και τα ηλεκτρικά και φωτομετρικά χαρακτηριστικά, όπως αυτά καθορίζονται στο σχετικό δελτίο δεδομένων.

3.1.8. «Άξονας αναφοράς»: Ένας άξονας ο οποίος ορίζεται με βάση τον κάλυκα και ως προς τον οποίο αναφέρονται ορισμένες διαστάσεις της φωτεινής πηγής εκκένωσης αερίου.

3.1.9. «Επίπεδο αναφοράς»: Ένα επίπεδο το οποίο ορίζεται με βάση τον κάλυκα και ως προς το οποίο αναφέρονται ορισμένες διαστάσεις της φωτεινής πηγής εκκένωσης αερίου.

3.2. Γενικές προδιαγραφές:

3.2.1. Κάθε δείγμα το οποίο υποβάλλεται θα πρέπει να πληροί τις σχετικές προδιαγραφές του παρόντος κανονισμού όταν υποβάλλεται σε δοκιμή με το στραγγαλιστικό πηνίο, σύμφωνα με την παράγραφο 2.2.2.4.

3.2.2. Οι φωτεινές πηγές εκκένωσης αερίου θα πρέπει να είναι σχεδιασμένες κατά τέτοιο τρόπο, ώστε να βρίσκονται και να διατηρούνται σε κατάσταση καλής λειτουργίας σε συνθήκες κανονικής χρήσης. Επιπλέον, δεν θα πρέπει να εμφανίζουν ελαττώματα στη σχεδίαση ή την κατασκευή.

3.3. Κατασκευή

3.3.1. Η λυχνία της φωτεινής πηγής εκκένωσης αερίου δεν πρέπει να εμφανίζει φθορές ή κηλίδες που θα μπορούσαν να επηρεάσουν αρνητικά την αποδοτικότητα και την οπτική απόδοση.

3.3.2. Σε περίπτωση έγχρωμης (εξωτερικής) λυχνίας, μετά από μια περίοδο λειτουργίας 15 ωρών με το στραγγαλιστικό πηνίο σε τάση δοκιμής, η επιφάνεια της λυχνίας θα σκουπίζεται ελαφρώς με βαμβακερό πανί διαποτισμένο με μίγμα 70 % κατ’ όγκο n-επτανίου και 30 % κατ’ όγκο τολουολίου. Μετά από περίπου πέντε λεπτά, η επιφάνεια θα επιθεωρείται οπτικά. Κατά την επιθεώρηση δεν πρέπει να διαπιστωθεί ότι έχει υποστεί εμφανείς αλλαγές.

3.3.3. Οι φωτεινές πηγές εκκένωσης αερίου πρέπει να είναι εξοπλισμένες με τυποποιημένους κάλυκες που συμμορφώνονται με τα δελτία δεδομένων για κάλυκες της τρίτης έκδοσης της Δημοσίευσης IEC 60061, όπως καθορίζεται στα μεμονωμένα δελτία δεδομένων του παραρτήματος 1.

3.3.4. Ο κάλυκας θα πρέπει να είναι ανθεκτικός και καλά στερεωμένος στη λυχνία.

3.3.5. Για να διαπιστωθεί εάν οι φωτεινές πηγές εκκένωσης αερίου πληρούν τις απαιτήσεις των παραγράφων 3.3.3. έως 3.3.4., πρέπει να πραγματοποιείται οπτική επιθεώρηση, έλεγχος των διαστάσεων και, όποτε ενδείκνυται, δοκιμαστική σύνδεση.

3.4. Δοκιμές

3.4.1. Οι φωτεινές πηγές εκκένωσης αερίου πρέπει να έχουν υποστεί γήρανση όπως υποδεικνύεται στο παράρτημα 4.

3.4.2. Όλα τα δείγματα θα υποβάλλονται σε δοκιμές με το στραγγαλιστικό πηνίο, σύμφωνα με την παράγραφο 2.2.2.4.

3.4.3. Οι ηλεκτρικές μετρήσεις θα διεξάγονται με όργανα τουλάχιστον κλάσης 0,2. (0,2 % ακρίβεια σε όλη την κλίμακα).

3.5. Θέση και διαστάσεις ηλεκτροδίων, τόξου και ταινιών

3.5.1. Η γεωμετρική θέση των ηλεκτροδίων θα είναι αυτή που προσδιορίζεται στο σχετικό δελτίο δεδομένων. Ένα παράδειγμα μιας μεθόδου μέτρησης της θέσης του τόξου και των ηλεκτροδίων παρουσιάζεται στο παράρτημα 5. Μπορούν να χρησιμοποιηθούν άλλες μέθοδοι.

3.5.2. Η μορφή και η μετατόπιση του τόξου πρέπει να πληρούν τις απαιτήσεις που καθορίζονται στο σχετικό δελτίο δεδομένων.

3.5.3. Η θέση και η διάσταση και μετάδοση των ταινιών πρέπει να συμμορφώνονται με τις απαιτήσεις που καθορίζονται στο σχετικό δελτίο δεδομένων.

3.6. Χαρακτηριστικά εκκίνησης, χρόνου αύξησης φωτεινότητας και αυτόματης επανεκκίνησης

3.6.1. Εκκίνηση

Όταν υποβάλλεται σε δοκιμή σύμφωνα με τις προϋποθέσεις που καθορίζονται στο παράρτημα 4, η φωτεινή πηγή εκκένωσης αερίου θα ανάβει αμέσως και θα παραμένει αναμμένη.

3.6.2. Χρόνος αύξηση φωτεινότητας

Όταν υποβάλλεται σε μετρήσεις σύμφωνα με τις προϋποθέσεις που καθορίζονται στο παράρτημα 4, η φωτεινή πηγή εκκένωσης αερίου θα εκπέμπει τουλάχιστον:

Η αντικειμενική φωτεινή ροή είναι όπως καθορίζεται στο σχετικό δελτίο δεδομένων.

3.6.3. Αυτόματη επανεκκίνηση

Όταν υποβάλλεται σε δοκιμές, σύμφωνα με τις προϋποθέσεις που καθορίζονται στο παράρτημα 4, η φωτεινή πηγή εκκένωσης αερίου θα πρέπει να πραγματοποιεί αυτόματη επανεκκίνηση αμέσως μετά την απενεργοποίησή της για ένα χρονικό διάστημα που καθορίζεται στο δελτίο δεδομένων. Μετά από ένα δευτερόλεπτο η φωτεινή πηγή θα πρέπει να εκπέμπει τουλάχιστον το 80 % της αντικειμενικής φωτεινής ροής της.

3.7. Ηλεκτρικά χαρακτηριστικά

Όταν μετρώνται σύμφωνα με τις προϋποθέσεις που καθορίζονται στο παράρτημα 4, η τάση και η ηλεκτρικής ισχύς της φωτεινής πηγής θα πρέπει να είναι εντός των ορίων που καθορίζονται στο σχετικό δελτίο δεδομένων.

3.8. Φωτεινή ροή

Όταν μετράται σύμφωνα με τις προϋποθέσεις που καθορίζονται στο παράρτημα 4, η φωτεινή ροή θα είναι εντός των ορίων που περιγράφονται στο σχετικό δελτίο δεδομένων. Σε περίπτωση κατά την οποία ο λευκός και ο επιλεκτικός κίτρινος φωτισμός προσδιορίζονται για τον ίδιο τύπο, η αντικειμενική τιμή εφαρμόζεται στις φωτεινές πηγές που εκπέμπουν λευκό φως, ενώ η φωτεινή ροή της φωτεινής πηγής που εκπέμπει επιλεκτικό κίτρινο φως θα πρέπει να αντιστοιχεί τουλάχιστον στο 68 % της καθορισμένης τιμής.

3.9. Χρώμα

3.9.1. Το χρώμα που εκπεμπόμενου φωτός θα είναι λευκό ή επιλεκτικό κίτρινο. Επιπλέον, τα χρωματομετρικά χαρακτηριστικά, τα οποία εκφράζονται σε συντεταγμένες χρωματικότητας CIE, θα πρέπει να βρίσκονται εντός των ορίων που καθορίζονται στο σχετικό δελτίο δεδομένων.

3.9.2. Οι ορισμοί του χρώματος του εκπεμπόμενου φωτός, οι οποίοι παρέχονται στον κανονισμό Αρ. 48 και στη σειρά των τροποποιήσεών του σε ισχύ κατά το χρόνο της αίτησης για την έγκριση τύπου θα ισχύουν στον παρόντα κανονισμό.

3.9.3. Οι μετρήσεις χρώματος πρέπει να πραγματοποιούνται σύμφωνα με τις προϋποθέσεις που καθορίζονται στο παράρτημα 4, στην παράγραφο 10.

3.9.4. Η ελάχιστη περιεκτικότητα σε κόκκινο της φωτεινής πηγής εκκένωσης αερίου πρέπει να είναι τέτοια, ώστε:

όπου:

Αυτή η τιμή πρέπει να υπολογίζεται χρησιμοποιώντας διαστήματα του ενός νανομέτρου.

3.10. Ακτινοβολία UV

Η ακτινοβολία UV της φωτεινής πηγής εκκένωσης αερίου θα πρέπει να είναι τέτοια, ώστε:

όπου:

Αυτή η τιμή πρέπει να υπολογίζεται χρησιμοποιώντας διαστήματα του ενός νανομέτρου.

Η ακτινοβολία UV πρέπει να σταθμίζεται σύμφωνα με τις τιμές που παρατίθενται στον παρακάτω πίνακα.

Τα επιλεγμένα μήκη κύματος είναι αντιπροσωπευτικά, άλλες τιμές θα πρέπει να παρεμβληθούν.

Οι τιμές είναι σύμφωνες με τις «Οδηγίες σχετικά με τα όρια έκθεσης στην υπεριώδη ακτινοβολία της IRPA/INIRC».

3.11. Πρότυπες φωτεινές πηγές εκκένωσης αερίου

Οι πρότυπες (etalon) φωτεινές πηγές εκκένωσης αερίου πρέπει να πληρούν τις απαιτήσεις που ισχύουν για τις φωτεινές πηγές έγκρισης τύπου και τις ειδικές απαιτήσεις που αναφέρονται στο σχετικό δελτίο δεδομένων. Στην περίπτωση ενός τύπου που εκπέμπει λευκό και επιλεκτικό κίτρινο φως, η πρότυπη φωτεινή πηγή θα εκπέμπει λευκό φως.

4. ΣΥΜΜΟΡΦΩΣΗ ΤΗΣ ΠΑΡΑΓΩΓΗΣ

4.1. Οι φωτεινές πηγές εκκένωσης αερίου για τις οποίες έχει δοθεί έγκριση σύμφωνα με τον παρόντα κανονισμό πρέπει να κατασκευάζονται έτσι, ώστε να συμμορφώνονται με τον τύπο ο οποίος έχει εγκριθεί, ανταποκρινόμενες στα αναγραφόμενα στοιχεία και πληρώντας τις τεχνικές απαιτήσεις που καθορίζονται στην παράγραφο 3 ανωτέρω και στα παραρτήματα 1 και 3 του παρόντος κανονισμού.

4.2. Για να επιβεβαιωθεί ότι πληρούνται οι απαιτήσεις της παραγράφου 4.1., θα πρέπει να εφαρμόζονται κατάλληλα μέτρα ελέγχου της παραγωγής.

4.3. Ειδικότερα, ο κάτοχος της έγκρισης θα πρέπει:

4.4. Η αρμόδια αρχή που χορήγησε την έγκριση τύπου μπορεί ανά πάσα στιγμή να ελέγξει τη συμμόρφωση των μεθόδων ελέγχου που εφαρμόζονται σε κάθε μονάδα παραγωγής.

4.4.1. Σε κάθε επιθεώρηση, τα βιβλία δοκιμών και το αρχείο παρακολούθησης της παραγωγής πρέπει να παρουσιάζονται στον επισκέπτη επιθεωρητή.

4.4.2. Ο επιθεωρητής μπορεί να λάβει τυχαία δείγματα για δοκιμή στο εργαστήριο του κατασκευαστή. Ο ελάχιστος αριθμός δειγμάτων μπορεί να καθοριστεί σύμφωνα με τα αποτελέσματα της διαδικασίας επιβεβαίωσης του ίδιου του κατασκευαστή.

4.4.3. Όταν το επίπεδο ποιότητας εμφανίζεται μη ικανοποιητικό ή όταν εκτιμάται ότι είναι αναγκαίο να επαληθευθεί η εγκυρότητα των δοκιμών που διενεργούνται στο πλαίσιο της εφαρμογής της παραγράφου 4.4.2. ανωτέρω, ο επιθεωρητής θα πρέπει να επιλέξει δείγματα, για αποστολή στην Τεχνική Υπηρεσία που διεξήγαγε τις δοκιμές έγκρισης τύπου.

4.4.4. Η αρμόδια αρχή μπορεί να πραγματοποιήσει οποιεσδήποτε δοκιμές οι οποίες υπαγορεύονται από τον παρόντα κανονισμό. Αυτές οι δοκιμές θα διενεργούνται σε δείγματα που επιλέγονται τυχαία, χωρίς να δημιουργούνται προβλήματα για τις υποχρεώσεις παραδόσεων του κατασκευαστή και σύμφωνα με τα κριτήρια του παραρτήματος 8.

4.4.5. Η αρμόδια αρχή θα πρέπει να καταβάλλει προσπάθειες ώστε να διατηρεί μια συχνότητα επιθεωρήσεων μία φορά ανά διετία. Ωστόσο, αυτό εναπόκειται στη διακριτική ευχέρεια της αρμόδιας αρχής και στην εμπιστοσύνη που έχει στις διευθετήσεις για την εξασφάλιση του αποτελεσματικού ελέγχου της συμμόρφωσης της παραγωγής. Σε περίπτωση καταγραφής αρνητικών αποτελεσμάτων, η αρμόδια αρχή πρέπει να εξασφαλίσει ότι λαμβάνονται όλα τα αναγκαία μέτρα για την εκ νέου διασφάλιση της συμμόρφωσης της παραγωγής, το συντομότερο δυνατόν.

5. ΚΥΡΩΣΕΙΣ ΓΙΑ ΜΗ ΣΥΜΜΟΡΦΩΣΗ ΤΗΣ ΠΑΡΑΓΩΓΗΣ

5.1. Η έγκριση που χορηγείται σε σχέση με μια φωτεινή πηγή εκκένωσης αερίου σύμφωνα με τον παρόντα κανονισμό μπορεί να ανακληθεί εάν οι θεσπισμένες απαιτήσεις συμμόρφωσης της παραγωγής δεν πληρούνται.

5.2. Εάν ένα συμβαλλόμενο μέρος της Σύμβασης βάσει της οποίας εφαρμόζεται ο κανονισμός ανακαλέσει μια έγκριση που έχει εκχωρήσει προηγουμένως, οφείλει να ενημερώσει σχετικά αμέσως τα άλλα Συμβαλλόμενα Μέρη που εφαρμόζουν τον παρόντα κανονισμό, μέσω ενός εντύπου κοινοποίησης το οποίο είναι σύμφωνο με το υπόδειγμα του παραρτήματος 2 του παρόντος κανονισμού.

6. ΟΡΙΣΤΙΚΗ ΠΑΥΣΗ ΠΑΡΑΓΩΓΗΣ

Εάν ο κάτοχος της έγκρισης διακόψει οριστικά την κατασκευή ενός τύπου φωτεινής πηγής εκκένωσης αερίου η οποία έχει εγκριθεί σύμφωνα με τον παρόντα κανονισμό, θα πρέπει να ενημερώσει σχετικά την αρχή που είχε χορηγήσει την έγκριση. Κατά τη λήψη της σχετικής ειδοποίησης, η συγκεκριμένη αρχή θα πρέπει να ενημερώσει σχετικά τα άλλα Συμβαλλόμενα Μέρη της Σύμβασης που εφαρμόζουν τον παρόντα κανονισμό μέσω ενός εντύπου κοινοποίησης το οποίο συμμορφώνεται με το υπόδειγμα στο παράρτημα 2 του παρόντος κανονισμού.

7. ΟΝΟΜΑΣΙΕΣ ΚΑΙ ΔΙΕΥΘΥΝΣΕΙΣ ΤΩΝ ΤΕΧΝΙΚΩΝ ΥΠΗΡΕΣΙΩΝ ΠΟΥ ΕΙΝΑΙ ΥΠΕΥΘΥΝΕΣ ΓΙΑ ΤΗ ΔΙΕΞΑΓΩΓΗ ΤΩΝ ΔΟΚΙΜΩΝ ΕΓΚΡΙΣΗΣ ΚΑΙ ΤΩΝ ΔΙΟΙΚΗΤΙΚΩΝ ΥΠΗΡΕΣΙΩΝ

Τα Συμβαλλόμενα Μέρη της Σύμβασης τα οποία εφαρμόζουν τον παρόντα κανονισμό θα πρέπει να γνωστοποιήσουν στη Γραμματεία Ηνωμένων Εθνών τα ονόματα και τις διευθύνσεις των Τεχνικών Υπηρεσιών που είναι υπεύθυνες για τη διεξαγωγή των δοκιμών έγκρισης και των Διοικητικών Υπηρεσιών που εκχωρούν την έγκριση και στις οποίες πρέπει να αποστέλλονται τα δελτία χορήγησης έγκρισης ή επέκτασης ή απόρριψης ή ανάκλησης έγκρισης ή οριστικής παύσης παραγωγής, που εκδίδονται σε άλλες χώρες.

(1) Μια επιλεκτική κίτρινη λυχνία ή μια πρόσθετη επιλεκτική κίτρινη εξωτερική λυχνία, η οποία έχει ως αποκλειστικό σκοπό την αλλαγή του χρώματος, αλλά όχι άλλων χαρακτηριστικών μιας φωτεινής πηγής εκκένωσης αερίου που εκπέμπει λευκό φως, δεν συνιστά αλλαγή τύπου της φωτεινής πηγής εκκένωσης αερίου.

(2) 0 1 2 3 4 5 6 7 8 9

A B C D E F G H J K L M N P R S T U V W X Y Z

(3) 1 για τη Γερμανία, 2 για τη Γαλλία, 3 για την Ιταλία, 4 για την Ολλανδία, 5 για τη Σουηδία, 6 για το Βέλγιο, 7 για την Ουγγαρία, 8 για τη Δημοκρατία της Τσεχίας, 9 για την Ισπανία, 10 για τη Σερβία, 11 για το Ηνωμένο Βασίλειο, 12 για την Αυστρία, 13 για το Λουξεμβούργο, 14 για την Ελβετία, 15 (μη εκχωρημένος), 16 για τη Νορβηγία, 17 για τη Φινλανδία, 18 για τη Δανία, 19 για τη Ρουμανία, 20 για την Πολωνία, 21 για την Πορτογαλία, 22 για τη Ρωσική Ομοσπονδία, 23 για την Ελλάδα, 24 για την Ιρλανδία, 25 για την Κροατία, 26 για τη Σλοβενία, 27 για τη Σλοβακία, 28 για τη Λευκορωσία, 29 για την Εσθονία, 30 (μη εκχωρημένος), 31 για τη Βοσνία και Ερζεγοβίνη, 32 για τη Λετονία, 33 (μη εκχωρημένος), 34 για τη Βουλγαρία, 35 (μη εκχωρημένος), 36 για τη Λιθουανία, 37 για την Τουρκία, 38 (μη εκχωρημένος), 39 για το Αζερμπαϊτζάν, 40 για την Πρώην Γιουγκοσλαβική Δημοκρατία της Μακεδονίας, 41 (μη εκχωρημένος), 42 για την Ευρωπαϊκή Κοινότητα (Εγκρίσεις που εκχωρούνται από τα Κράτη Μέλη χρησιμοποιώντας το αντίστοιχο σύμβολο ΟΕΕ), 43 για την Ιαπωνία, 44 (μη εκχωρημένος), 45 για την Αυστραλία, 46 για την Ουκρανία, 47 για τη Νότια Αφρική, 48 για τη Νέα Ζηλανδία, 49 για την Κύπρο, 50 για τη Μάλτα, 51 για τη Δημοκρατία της Κορέας, 52 για τη Μαλαισία, 53 για την Ταϊλάνδη, 54 και 55 (μη εκχωρημένος), 56 για το Μαυροβούνιο, 57 (μη εκχωρημένος) και 58 για την Τυνησία. Επόμενοι αριθμοί θα εκχωρηθούν σε άλλες χώρες με τη χρονολογική σειρά με την οποία επικυρώνουν ή προσχωρούν στη Συμφωνία σχετικά με την υιοθέτηση ενιαίων τεχνικών προδιαγραφών για τροχοφόρα οχήματα, εξοπλισμό και εξαρτήματα που δύνανται να τοποθετηθούν και/ή να χρησιμοποιηθούν σε τροχοφόρα οχήματα και τις συνθήκες για την αμοιβαία αναγνώριση των εγκρίσεων που χορηγούνται με βάση τις προδιαγραφές αυτές, ενώ οι αριθμοί που εκχωρούνται τοιουτοτρόπως θα ανακοινώνονται από τον Γενικό Γραμματέα των Ηνωμένων Εθνών στα Συμβαλλόμενα Μέρη της Σύμβασης.

c

Γραμμή C

ΤΑυτή η δοκιμή χρησιμοποιείται για να καθοριστεί η μορφή και η ευκρίνεια του τόξου και η θέση του σε σχέση με τον άξονα και το επίπεδο αναφοράς, μετρώντας την κάμψη και τη διάχυσή του στην κεντρική διατομή D και μετρώντας τις εντάσεις παράσιτου φωτός στη Ζώνη A και στις γραμμές B και C.

c

D = (1 + 1/M)d + c + (b1 + b2)/2 (οι τιμές c, b1 και b2 παρέχονται στο δελτίο DxS/5, αντιστοίχως στο δελτίο DxR/5).

ΠΑΡΑΡΤΗΜΑ 8

ΕΛΑΧΙΣΤΕΣ ΑΠΑΙΤΗΣΕΙΣ ΓΙΑ ΤΗ ΔΕΙΓΜΑΤΟΛΗΨΙΑ ΑΠΟ ΕΠΙΘΕΩΡΗΤΗ

1. Οι απαιτήσεις συμμόρφωσης θα θεωρείται ότι έχουν ικανοποιηθεί από φωτομετρική, γεωμετρική, οπτική και ηλεκτρική άποψη, εάν πληρούνται οι καθορισμένες ανοχές για τις φωτεινές πηγές εκκένωσης αερίου παραγωγής στο σχετικό δελτίο δεδομένων του παραρτήματος 1 και στο σχετικό δελτίο δεδομένων για τους κάλυκες.

2. Η συμμόρφωση των φωτεινών πηγών εκκένωσης αερίου μαζικής παραγωγής δεν θα αμφισβητείται εάν τα αποτελέσματα είναι σύμφωνα με όσα ορίζονται στην παράγραφο 5 του παρόντος παραρτήματος.

3. Η συμμόρφωση θα αμφισβητείται και θα ζητείται από τον κατασκευαστή να λάβει μέτρα έτσι, ώστε η παραγωγή να ανταποκρίνεται στις απαιτήσεις εάν τα αποτελέσματα δεν είναι σύμφωνα με όσα καθορίζονται στην παράγραφο 5 του παραρτήματος.

4. Εάν έχει εφαρμογή η παράγραφος 3 του παρόντος παραρτήματος, ένα επιπλέον δείγμα 250 φωτεινών πηγών εκκένωσης αερίου, το οποίο επιλέγεται τυχαία από μια πρόσφατη περίοδο παραγωγής, θα λαμβάνεται εντός δύο μηνών.

5. Η απόφαση σχετικά την έγκριση ή απόρριψη της συμμόρφωσης θα λαμβάνεται σύμφωνα με τις τιμές του πίνακα 1. Για κάθε ομαδοποίηση χαρακτηριστικών, οι φωτεινές πηγές εκκένωσης αερίου είτε θα εγκρίνονται είτε θα απορρίπτονται σύμφωνα με τις τιμές του πίνακα 1 (1). Πίνακας 1 Δείγμα 1 % (2) 6,5 % (2) Αποδοχή Απόρριψη Αποδοχή Απόρριψη Μέγεθος πρώτου δείγματος: 125 2 5 11 16 Εάν ο αριθμός των μονάδων που δεν συμμορφώνονται είναι μεγαλύτερος του 2 (11) και μικρότερος του 5 (16), λάβετε ένα δεύτερο δείγμα μεγέθους 125 μονάδων και αξιολογήσετε και τις 250 μονάδες 6 7 26 27

(1) Το προτεινόμενο σχήμα είναι σχεδιασμένο για την αξιολόγηση της συμμόρφωσης των φωτεινών πηγών εκκένωσης αερίου με ένα επίπεδο αποδοχής μη συμμόρφωσης μεταξύ του 1 % και του 6,5 %, αντιστοίχως, και βασίζεται στο Σχέδιο διπλής δειγματοληψίας για κανονική επιθεώρηση στην Έκδοση IEC 60410: Σχέδια και διαδικασίες δειγματοληψίας για επιθεώρηση βάσει παραμέτρων (Plans and Procedures for Inspection by Attributes).

(2) Η φωτεινή πηγή εκκένωσης αερίου θα πρέπει να επιθεωρηθεί και τα αποτελέσματα των δοκιμών να καταγραφούν τηρώντας την ομαδοποίηση των χαρακτηριστικών, όπως αυτή εμφανίζεται στο παράρτημα 7, στον πίνακα 1.